black flags, bangles and mud thrown at Kamalnath car in morena मुरैना। परिवर्तन रैली में शामिल होने मुरैना पहुंचे कांग्रेस के प्रदेश अध्यक्ष कमलनाथ को सवर्णों के भारी आक्रोश का सामना करना पड़ा। मुरैना पहुंचकर जब कमलनाथ का काफिला सभास्थल की ओर रवाना हो रहा था। उसी समय नैनागढ़ रोड पर हजारों की तादाद में स्वर्ण समाज के लोगों ने उनकी गाड़ी को घेर लिया और आक्रोश प्रदर्शन करते हुये काले झंडे दिखाए। इस दौरान वहां मौजूद पुलिस के साथ सवर्णो की झड़प भी हुई। जिसके बाद बेकाबू भीड़ ने कमलनाथ की गाडी पर ही चूड़ियां और कीचड़ फेंक दी। हालात बेकाबू होते देख पुलिस ने जब भीड़ को खदेड़ा तो काले झंडे कामलनाथ की गाडी के ऊपर ही सामने की तरफ से फेंके गए।